open-index/open-wikipedia-markdown huggingface dataset:
הניצ'סק

**הניצ'סק** (אוקראינית: **Генічеськ**) היא עיר במחוז חרסון אוקראינה.
## היסטוריה
הניצ'סק הוקמה על ידי האימפריה הרוסית כמבצר ב-1784. העיר הפכה למרכז מסחרי חשוב, דרכה העבירו מלח מחצי האי קרים צפונה לאוקראינה ורוסיה. בזמן מלחמותיה של האימפריה הרוסית במאה ה-19 הניצ'סק הייתה למרכז לוגיסטי חשוב לצבא הרוסי.

היישוב קיבל מעמד של עיר ב-1903.

העיר נכבשה במהלך הפלישה הרוסית לאוקראינה בפברואר 2022. באפריל 2022 הוצב בה פסלו של ולדימיר לנין. מאז נסיגת רוסיה מחרסון, משמשת הניצ'סק כמרכזו האדמיניסטרטיבי של מחוז חרסון הרוסי.
## קישורים חיצוניים

* 
* 

## הערות שוליים

קטגוריה:מחוז חרסון: ערים
קטגוריה:יישובים שהוקמו ב-1784
אנה סואל

**אנה סואל** (באנגלית: **Anna Sewell**; 30 במרץ 1820 – 25 באפריל 1878) הייתה סופרת אנגלייה, הידועה בעיקר בשל ספרה, "הסייח השחור".

## ביוגרפיה
סואל נולדה בגרייט ירמות', מחוז נורפוק, אנגליה למשפחה קווייקרית אדוקה. אביה היה אייזיק פיליפ סואל (1793–1879), ואימה, מרי רייט סואל (1798–1884), הייתה סופרת ילדים מצליחה. היה לה אח אחד צעיר ממנה בשם פיליפ. את רוב חינוכה קיבלה בבית. כשהייתה בת 12 עברה משפחתה לגור בסטוק ניואינגטון, שם החלה לראשונה ללמוד בבית ספר. שנתיים מאוחר יותר היא החליקה בדרכה חזרה מבית הספר ושני קרסוליה נפצעו באופן חמור. אביה החל לעבוד בברייטון ב-1836 בתקווה שהאקלים שם יעזור לרפא את אנה. למרות זאת וככל הנראה בגלל חוסר טיפול מתאים בפציעה, אנה מעולם לא הצליחה לעמוד שוב על רגליה ללא עזרת קביים ולא הצליחה ללכת כלל. כדי להתנייד ממקום למקום השתמשה לעיתים קרובות בעגלות רתומות לסוסים, מה שתרם לאהבתה לסוסים ולדאגתה לטיפול הומני בבעלי חיים. בערך באותו זמן אנה ואימה עזבו את אגודת הידידים כדי להצטרף לכנסייה האנגליקנית. למרות זאת שתיהן המשיכו את פעילותן בחוגים אוונגליסטים.

אמונתה הדתית של אימה באה לידי ביטוי בעיקר בכתיבת ספרי ילדים אוונגליסטיים, אותם עזרה אנה לערוך.  אנה עזרה לאימה גם לייסד מועדון לגברים עובדים.    במהלך חיפושיה אחר אפשרות לשפר את בריאותה באירופה נתקלה סואל במגוון סופרים, אמנים ופילוסופים אליהם לא נחשפה בעברה. עבודתה היחידה של סואל שהתפרסמה הייתה "הסייח השחור" שנכתב בין השנים 1871 עד 1877 לאחר שעברה לאולד קאטון, כפר מחוץ לעיר נוריץ' בנורפוק. בתקופה הזאת מצב בריאותה הידרדר. היא הייתה מרותקת למיטתה לעיתים קרובות והכתיבה הייתה אתגר עבורה. היא הכתיבה את הטקסט לאימה ומ-1876 החלה לכתוב על פיסות נייר שאימה עיבדה לאחר מכן. ב-24 בנובמבר 1877, כשהייתה בת 57, מכרה סואל את הספר להוצאה לאור מקומית בשם "ג'ארולד". אף על פי שהספר נחשב לקלאסיקת ילדים, היא כתבה אותו במקור לאנשים שעבדו עם סוסים. היא אמרה: "מטרה מיוחדת [הייתה] להרבות טוב-לב, סימפתיה וטיפול אוהד בסוסים".

סואל נפטרה ב-25 באפריל 1878 מצהבת או שחפת, חמישה חודשים לאחר שספרה התפרסם, כשהיא זוכה לראות בתחילת הצלחתו. היא נקברה ב-30 באפריל 1878 בבית קברות קווייקרי בלאמאס, סמוך לנורפוק, לא הרחק מנורויץ', שם קיים לוח קיר המנציח את מקום מנוחתה.

שמאל|ממוזער|250px|ביתה של אנה סואל באולד קאטון
מקום הולדתה בצ'רץ' פליין (Church Plain) שבגרייט ירמות' משמש כמוזיאון, ומ-2014 קיים בו גם בית תה.

## קישורים חיצוניים

* עבודות שנכתבו על ידי או על אנה סואל באתר ויקיטקסט
* 
* 
* 
* 
* 

## הערות שוליים

קטגוריה:סופרות ילדים ונוער בריטיות
קטגוריה:סופרות אנגליות
קטגוריה:אנגליות שנפטרו משחפת
קטגוריה:בריטיות שנולדו ב-1820
קטגוריה:בריטים שנולדו ב-1820
קטגוריה:נפטרות ב-1878
קטגוריה:בריטים שנפטרו ב-1878
סקדובסק

**סקדובסק** (אוקראינית: **Скадовськ**) היא עיר במחוז חרסון אוקראינה.

העיר הוקמה ב-1894 על חוף הים השחור במקום בו שכן כפר דייגים, העיר הוקמה כנמל ששלח מוצרים מהאימפריה הרוסית לאירופה. ב-1899 בעיר היו 900 בתים שבהם התגוררו 2,000 תושבים.

העיר ידועה כאתר נופש, בעיר סנטוריומים רבים ואליהם מגיעים אנשים מכל אוקראינה, רוסיה ומדינות אחרות.

## ערים תואמים
* - נבפולצק

## קישורים חיצוניים

* 
* היסטוריית סקדובסק 

## הערות שוליים

קטגוריה:מחוז חרסון: ערים
קטגוריה:יישובים שהוקמו ב-1894
קטגוריה:הים השחור: ערי נמל
קטגוריה:אוקראינה: ערי נמל
הר הואופ (שטח חסות רוס)

**הר התקווה** (באנגלית: **Mount Hope**; מילולית: "הר התיקווה") הוא הר בצורת כיפה, שגובהו כ-1,170 מטרים מעל פני הים.
הר מצוי לרגלי קרחון בירדמור, בשטח חסות רוס, שבאנטארקטיקה.

## היסטוריה
### גילוי ההר
הגבעה התגלתה ב-3 בדצמבר 1908 על ידי ארנסט שקלטון וקבוצת הקוטב הדרומי שלו, במסעם לעבר הקוטב הדרומי כחלק ממשלחת נמרוד. באמצעות הטיפוס על גבעה זו זכתה הקבוצה לתצפית הראשונה שלה אל הקרחון, שפתח לפניה את הדרך אל רמת הקוטב והקוטב עצמו.

### מקור השם
שקלטון רשם ביומנו: 

שקלטון קרא לגבעה, שסיפקה את נקודת התצפית הזאת "Mount Hope" ("הר התקווה"), על שום התקווה שנטעה בלבותיהם. קבוצתו של שקלטון העפילה מן הקרחון אל הרמה, אבל שבה על עקבותיה לפני שהגיעה אל הקוטב. כעבור שלוש שנים, הלכה קבוצת הקוטב של קפטיין סקוט, ממשלחת טרה נובה, באותו נתיב והגיעה אל הקוטב (חמישה שבועות אחרי קבוצתו של רואלד אמונדסן), אך כל אנשיה גוועו בדרך חזרה. "הר התקווה" היה אתר המצבור האחרון שהניחה קבוצת ים רוס ב-1916, לספק סיוע לצעדה הכושלת של שקלטון לחציית הקוטב, שהייתה אמורה להוות את שיאה של המשלחת הטראנס-אנטארקטית האימפריאלית, היא משלחת "אנדיורנס".

## קישורים חיצוניים
* הר הואופ (הר התקווה), באתר הסקר הגאולוגי של ארצות הברית
* הר הואופ (הר התקווה) באתר marineregions
הואופ
קונקרה

**קונקרה** (**Konkhra**) היא להקת דת' מטאל דנית שנוסדה בשנת 1989. חברי ההרכב כיום הם אנדרס לונדמרק (שירה וגיטרה) מרטין קריסטנסן (גיטרה בס) וג'וני נילסן (תופים).

## היסטוריה
קונקרה נוסדה לראשונה תחת השם "וישיס סירקל" בנובמבר 1989. לפני שינוי השם הלהקה הוציאה דמו אחד. לאחר ששינתה את שמה לקונקרה בשנת 1991, שחררה הלהקה דמו נוסף. השם "קונקרה" הגיע מהצורה שבה המתופף ג'ון קלאוסן שמע את סולן להקת המטאל הגרמנית סודום הוגה את המילה "Counqurer" (כובש) באחד משיריו.

בעבר היו חברים בהרכב לאוס ודל (שירה וגיטרה), ג'ון קלאוסן (תופים), קים מת'יסיאן (גיטרה), תומאס קריסטנסן (גיטרה בס), פר מולר ג'נסן (תופים) וג'יימס מרפי (גיטרה).

## דיסקוגרפיה
### אלבומי סטודיו
*(1993) Sexual Affective Disorder
*(1995) Spit or Swallow
*(1996) Live Eraser - אלבום הופעה
*(1997) Weed Out the Weak
*(1999) Come Down Cold
*(2003) Reality Check
*(2009) Nothing Is Sacred

### מיני אלבומים
*(1992) Stranded
*(1994) The Facelift
*(1999) The Freakshow

### Sexual Affective Disorder
**Sexual Affective Disorder** (באנגלית: **הפרעה מינית פעילה**) הוא אלבום הבכורה של קונקרה שיצא לאור ב-1993.

#### רשימת שירים
כל השירים נכתבו והולחנו על ידי הלהקה ובוצעו על ידי אנדרס לונדמרק (שירה וגיטרה) קלאוס ודל (שירה וגיטרה) לארס שמידט (גיטרה בס) וג'וני נילסן (תופים).

## קישורים חיצוניים
* 

* קונקרה באתר Musicmight

## הערות שוליים

קטגוריה:להקות דת' מטאל
קטגוריה:להקות דניות
קטגוריה:להקות שהוקמו בשנת 1989
ארטיקולציה

[ממוזער|דוגמאות לארטיקולציות.משמאל לימין: [סטקטו, סטקטיסימו, מרקאטו, טעם וטנוטו]]
[ממוזער|ארטיקולציות מ[לגאטו לסטקטיסימו]]
**אַרְטִיקוּלַצְיָה** במוזיקה מתייחסת לטכניקת ביצוע, כפי שהיא באה לביטוי במשך צליל בודד או בין צלילים אחדים. הוראות ארטיקולציה ניתנות על ידי המלחין, אך כל נגן או מנצח מפרש אותן בדרכו הוא, ומשפיע בכך על גוני המוזיקה ואופיה.

## סוגי ארטיקולציות
יש סוגים רבים של ארטיקולציה, ולכל אחד מהם השפעה שונה על אופן ביצוע הצליל. בכתב תווים מופיעים סימוני ארטיקולציה, הכוללים קשת מיזוג, סימון פראזה, סטקטו, סטקטיסימו, הטעמה (אקצנט), ספורצאנדו, רינפורצאנדו ולגאטו. סימן שונה, הממוקם מעל או מתחת לתו (לפי מיקומו בחמשה) מייצג כל ארטיקולציה. אופן ביצוע הארטיקולציות השונות נתון לבחירת המבצע ותלוי גם באופי היצירה ובתקופתה, וכן באופי הכלי. פיציקטו (פריטה באצבע על המיתרים) שונה מהותית מנגינה "קול לניו" (*col legno*) – משיכת הקשת על המיתרים, והוא ייחודי לכלי מיתר בלבד. לגאטו בכלי קשת יישמע אחרת מלגאטו בפסנתר או בכלי נשיפה מעץ וממתכת, ואותו דבר נכון לגבי סטאקטו.

### ארטיקולציות שונות
* לגאטו (Legato) – מסומן בקשת מעל סדרת תווים. מורה על נגינת צלילים מחוברים במשיכת קשת רצופה (בכלי קשת), ללא הרמת היד (בפסנתר) או ללא הפסקת נשימה (בכלי נשיפה או בשירה).
* טנוטו (Tenuto) – מסומן בקו מעל התו. משיכת הצליל עד תומו, אף מעט יותר ממשכו הקבוע או מוגבר מעט.
* מרקאטו (Marcato) – מסומן בחץ מעל התו. הצלילים כבדים ומודגשים, ללא חיבור ביניהם.
* סטקטו (Staccato) – מסומן בנקודה מעל התו. צלילים קצרים ומנותקים זה מזה. בכלי נשיפה מתבצע באמצעות הלשון.
* סטקטיסימו (Staccatissimo) – קיצור־יתר של הצליל, הבלטת הניתוק בין צליל לצליל.

## ראו גם
* תאוריית המוזיקה - מונחים

## לקריאה נוספת

* Cooper, Helen (1985). *Basic Guide to How to Read Music*. .


## קישורים חיצוניים


* GNU Lilypond Notation Software's List of Articulation Symbols


## הערות שוליים

קטגוריה:מונחים מוזיקליים
קטגוריה:תאוריית המוזיקה
ספרברה

שמאל|ממוזער|250px|ספרברה
**ספרברה** היו חיילים שהיו בשימוש בממלכת פרס האחמנית. משמעות השם ספרברה בפרסית הוא "נושאי מגן".

## תיאור
הספרברה היו כמעט תמיד פרסים אתניים. לרוב במצב של שלום הם שוחררו לבתיהם וגויסו אד הוק בזמן מלחמה. לפיכך הם לא היו מאומנים היטב ואיכותם הייתה ירודה.

חימושם העיקרי היה מגן מקליעת נצרים קל, וחנית קצרה. הם לא היו מוגנים בשריון כלשהו ורק לבשו אריג עבה לגופם. הקליעה והאריג היו יעילים נגד חיצים, אולם חסרי תועלת נגד חניתות. תפקידם העיקרי היה להגן מפני חיצים על הקשתים שירו מאחוריהם. לעיתים הם יצרו מבנה של חומת מגנים והקשתים ירו מעליהם. הספרברה היו יעילים נגד רוב העממים של המזרח התיכון העתיק. אולם חסרי תועלת נגד האויבים המאוחרים יותר של האימפריה הפרסית, במיוחד היוונים, שהיו מאומנים היטב ומוגנים בשריון כבד.

## קישורים חיצוניים

קטגוריה:הממלכה האחמנית
קטגוריה:יחידות צבאיות
קרלוס צ'קאנה

**קרלוס אלברטו צ'קאנה** (נולד ב-23 ביוני 1976) הוא כדורגלן ארגנטינאי-ישראלי המשחק בעמדת הקשר במכבי השקמה/רמת חן ובנוסף עוזר מאמן בקבוצת נערים א' במכבי תל אביב.

## קריירה
צ'קאנה נולד, גדל והתחנך בטוקומאן על ידי אמו וסבו לאחר שאביו עזב אותם בגיל צעיר. בגיל 16 הצטרף למחלקת הנוער של סן מרטין דה טוקומאן, ובשנת  ערך את הופעת הבכורה שלו בקבוצה הבוגרת. בשנת  הצטרף לריבר פלייט, אך לא זכה לדקות משחק ובסיום העונה עזב לקילמס. כעבור שנה הצטרף למועדון הכוויתי אל ערבי, אך נאלץ לעזוב בשל מלחמת עיראק.

בשנת  הגיע צ'קאנה לישראל והצטרף למ.כ. נצרת עילית ששיחקה אז בליגה הלאומית. בתחילת הקדנציה שלו במועדון, התגלה כי אשתו יהודייה והוא זכאי לקבל אזרחות ישראלית, דבר אותו מימש עם הזמן ובכך לא נחשב כזר. בסיום העונה עלתה העפילה הקבוצה לליגת העל, אך צ'קאנה שוחרר וחתם בהפועל אשקלון ששיחקה אז בליגה הארצית. בקבוצה זו הוא שיחק לצד חברו יונתן טננבאום. צ'קאנה זכה עם הקבוצה בגביע הטוטו והיה שותף להעפלה של הקבוצה לליגה הלאומית ולחצי גמר גביע המדינה. בסיום העונה חתם בהפועל כפר סבא מליגת העל, אך לא זכה לדקות משחק ועבר לעירוני קריית שמונה ומשם להפועל באר שבע.

בקיץ  חתם צ'קאנה בהפועל רמת גן. בקיץ  עבר לצליה הסלובנית. בינואר  חזר להפועל רמת גן על מנת להיות עם משפחתו שנשארה בארץ בעת שבנו עבר טיפולים בבית החולים שיבא. ב-8 במאי 2009 הבקיע צמד בניצחון 3–1 נגד הפועל רמת השרון, במשחק בו העפילה קבוצתו לליגת העל לאחר 20 שנה בליגות הנמוכות. לאחר שנתיים בליגת העל ירדה הקבוצה בחזרה לליגה הלאומית, וב-11 במאי 2012 הבקיע צ'קאנה את שער הניצחון נגד הפועל רעננה, שתרם להעפלתה של הקבוצה שוב לליגת העל. בעונת 2012/2013 זכה עם הקבוצה בגביע המדינה, ובסופה חזר להפועל אשקלון. בסיום עונת 2013/2014 ירד עם הקבוצה לליגה א'.

בקיץ  חזר לקבוצת נעוריו סן מרטין דה טוקומאן, במדיה שיחק ארבעה משחקים ולאחר מכן פרש ממשחק פעיל. בינואר  חזר מפרישה וחתם בהפועל כפר שלם מליגה א', ובמדיה שיחק שנתיים וחצי.

ב-2 באוגוסט 2018 חתם צ'קאנה במ.כ אור יהודה מליגה ב'.

כיום צ'קאנה עוזר מאמן בקבוצת נערים ב' במכבי תל אביב.

צ'קאנה התמודד בבחירות למועצת העיר רמת גן מהמקום השביעי ברשימה של המועמד לראשות העיר, ליעד אילני.

בעונת , חתם באגודת כדורגל המכתש גבעתיים מליגה ג', קבוצה שחלק נכבד מהסגל שלה שיחק בעבר בהפועל רמת גן. ב-18 בדצמבר 2021 צ'קאנה הבקיע שמונה שערים במשחק אחד, בו גברה קבוצתו על מכבי פרדס כץ 2-11.

## חיים אישיים
צ'קאנה נשוי לפריסילה רדוסקי, ארגנטינאית ממוצא יהודי, ולזוג נולדו שלושה ילדים. בנו הצעיר, איגור, הלך לעולמו בנובמבר 2011, לאחר מאבק במחלה קשה.

## תארים
; הפועל אשקלון
*גביע הטוטו (ארצית): 

; הפועל רמת גן
*גביע המדינה: 
*גביע הטוטו (לאומית): 
*גביע הטוטו (ארצית): 

; תארים אישיים
*מלך השערים בליגה הארצית: 

## קישורים חיצוניים

* 

## הערות שוליים

קטגוריה:כדורגלנים ישראלים
קטגוריה:כדורגלנים ארגנטינאים
קטגוריה:קשרי כדורגל ישראלים
קטגוריה:קשרי כדורגל ארגנטינאים
קטגוריה:כדורגלני ריבר פלייט
קטגוריה:כדורגלני קילמס אתלטיקו קלוב
קטגוריה:כדורגלני הפועל נוף הגליל
קטגוריה:כדורגלני הפועל אשקלון
קטגוריה:כדורגלני הפועל כפר סבא
קטגוריה:כדורגלני עירוני קריית שמונה
קטגוריה:כדורגלני הפועל רמת גן
קטגוריה:כדורגלני צליה
קטגוריה:כדורגלני הפועל כפר שלם
קטגוריה:כדורגלני הפועל קריית אונו
קטגוריה:כדורגלני מכבי השקמה רמת חן
קטגוריה:כדורגלנים זרים בישראל
קטגוריה:ספורטאים ארגנטינאים בישראל
קטגוריה:עולים לא-יהודים
קטגוריה:ישראלים שנולדו ב-1976
טבלוס

ממוזער|מפת ממלכת לידיה
**טבלוס** (המאה ה-6 לפנה"ס) היה הסטרפ הראשון של לידיה. מעט מאוד ידוע עליו.

## ביוגרפיה
לאחר שלידיה נכבשה בידי כורש וסופחה אל ממלכת פרס האחמנית, מינה כורש את טבלוס כסטרפ של האזור. טבלוס קבע את מושבו בסרדיס, כורש הפקיד בידי אדם בשם פקטיאס אוצר של זהב שהיה אמור להגיע אל טבלוס, אולם פקטיאס ניצל את הזהב כדי לשכור שכירי חרב ועורר את הערים השונות באסיה הקטנה למרד כללי נגד פרס. המורדים הטילו מצור על סרדיס וטבלוס הגן עליה בחרוף נפש. כורש מיהר ושלח את מזרס לדכא את המרד. מכאן ואילך לא ידוע על טבלוס דבר.

## ראו גם
* רשימת אחשדרפנים של לידיה
* כיבוש לידיה בידי כורש
## לקריאה נוספת
* הרודוטוס. **היסטוריה**. תרגמו וכתבו מבואות: בנימין שימרון ורחל צלניק-אברמוביץ. פפירוס, בית ההוצאה – אוניברסיטת תל אביב, 1998.
* **כתבי הירודוטוס**. מתורגמים מיוונית עם מבוא והערות מאת ד"ר אלכסנדר שור. ירושלים, ראובן מס, תרצ"ה. העתק דיגיטלי באתר "דעת".
## הערות שוליים

קטגוריה:הממלכה האחמנית
קטגוריה:אחשדרפנים
טקברה

**טקברה** היו חיילים שהיו בשימוש בממלכת פרס האחמנית.

## תיאור
הטקברה היו לרוב שכירי חרב, שבאו מהאזורים השונים שבשליטת האימפריה הפרסית. הם היו ככל הנראה סוג של פלטסטים, אולם נלחמו במערך המוכר האופייני לאזור שממנו גויסו הלוחמים, עם ציוד שהכירו זה מכבר ובשיטות המקומיות שלהם, ללא ניסיון ליצור אינטגרציה בינם לבין הלוחמים ממוצא פרסי. 

בדרך כלל חימושם היה קל, וגם הם התקשו להתמודד עם הפלנקס היווני הכבד. הם שימשו לרוב כחיל מצב ופחות נשלחו לחזית.

הטקברה גויסו מאזורים שנמצאים באזורי עיראק ואיראן של היום.

קטגוריה:הממלכה האחמנית
קטגוריה:יחידות צבאיות
רבי יצחק דמן קרטיגנין

לפי גרסת ש"ס וילנא לתלמוד הבבלי, **רבי יצחק דמן קרטיגנין** היה אמורא תושב קרטיגנין המוזכר בתלמוד פעם אחת בלבד.

## אזכורים אפשריים בספרות חז"ל
רבי יצחק דמן קרטיגנין הסביר מדוע תיקנו בתפילת מוסף של ראש השנה תשע ברכות:

לפי כתבי היד בעל המאמר הוא רבי אבא קרתיגנייא, שבתלמוד הירושלמי מובא בשמו מאמר דומה, וכלל לא היה אמורא בשם רבי יצחק דמן קרטיגנין.

בפסיקתא דרב כהנא (פרשת פרה אדומה, פיסקה ד) מופיעה דרשה בשם "לולינס בר טיבריס בשם ר' **יצחק קאטריקו**, לפיה . שלמה בובר בהערותיו לפסיקתא מציע להחליף קאטריקי או קאטריגי, לקארטיגני ולזהותו עם רבי יצחק מקרטיגנין.

## זיהוי מקום מגוריו
לגבי זיהויה של קרטיגנין קיימת מחלוקת בין החוקרים: יש המזהים אותה עם קרתגו. הייתה בקרתגו קהילה יהודית בתקופה שבה הייתה קרתגו מושבה רומאית. יש המזהים את קרטיגנין, על כל אזכוריה בספרות חז"ל, עם קרטחנה שבספרד. לדברי חוקרים אלו שימש השם "קרטיגנא" בתקופות מסוימות ככינוי כללי לגולה היהודית בספרד, בדומה לכינוי "אספמיה". ישנה גישה המזהה את קרטיגני באזור כורדיסטן.

## ראו גם
* רבי אבא מקרטיגנא

## קישורים חיצוניים
* 
* 

## הערות שוליים

קטגוריה:אמוראי ארץ ישראל
קטגוריה:קרתגים
קטגוריה:עולים לארץ ישראל במאה ה-3
אליעזר רבינוביץ

רבי **אליעזר רבינוביץ** (ה'תרי"ט, 1859 - ג' באדר א' תרפ"ד, 8 בפברואר 1924) היה רב ליטאי, רבה של מינסק. ממנהיגיה הבולטים של יהדות ליטא החרדית בתקופת מלחמת העולם הראשונה ובשנים שאחריה.

## ביוגרפיה
נולד לרב יהודה רבינוביץ, בצעירותו למד בסלוצק אצל רבי יוסף דוב הלוי סולובייצ'יק, ה"בית הלוי", ואחר כך בישיבת וולוז'ין שבה נודע כ"עילוי מקייב".

בשנת תרל"ט (1879) נישא לבתו הבכורה של "הגדול ממינסק", רבי ירוחם יהודה ליב פרלמן, ובשנת ה'תר"ם (1880), זמן לא רב אחרי חתונתו התמנה לשמש כרבה של סמולוביץ. לאחר פטירת חמיו "הגדול" בשנת תרנ"ו (1896), התמנה לכהן במקומו כרבה של מינסק בירת בלארוס, בתפקידו זה כיהן עשרים ושמונה שנים עד פטירתו בג' באדר א' ה'תרפ"ד, 8 בפברואר 1924.

## פעילות ציבורית
רבי אליעזר רבינוביץ השתתף בפעילות הציבורית של יהדות ליטא, הן כשזו נגעה למחוז רבנותו, והן במישור הארצי והכלל יהודי. הוא שימש כנציג מחוז מינסק של ארגון התמיכה האמריקאי "עזרת תורה"; והיה בין ראשי משתתפי אספת ההכנה לייסוד אגודת ישראל, שהתקיימה בהמבורג בחודש אב תרס"ט (קיץ 1909), לצד רבי אברהם מרדכי אלתר מגור, רבי חיים סולובייצ'יק מבריסק, רבי אליעזר גורדון מטלז, רבי שלמה זלמן ברויאר מפרנקפורט, ונציגים מארצות שונות. ב-1914 עם פרוץ מלחמת העולם הראשונה ונהירת הפליטים למינסק, התמסר לטיפול במצוקות הקיום שלהם. על חלקו בוועידת רבנים שהתקיימה בפטרוגרד נכתב בעיתון "הצפירה":  ב-1920 לאחר כיבוש קייב בידי הבולשביקים ומעצרם של תלמידים רבים מישיבת נובהרדוק, התיר לתלוש דפי גמרא ולעטוף בהם אוכל שהועבר לאסירים, בנימוק שבשביל בחורים אלו תהווה ההימנעות מלימוד הגמרא פיקוח נפש ולכן הדבר דוחה את גינוני הכבוד שיש לנהוג בכתבי קודש בימים כתיקונם.

## משפחתו
* בתו רחל נישאה לרב פרופ' שאול ליברמן, נפטרה בצעירותה בלא ילדים
* בתו פרידה נישאה לרב מנחם מנדל גלוסקין, שכיהן תחת חמיו ברבנות מינסק, ובסוף ימיו שימש כרבה של לנינגרד תחת השלטון הסובייטי
* חתן שלישי שלו היה יוסף שוב, עורך העיתון החרדי "דאס ווארט", חבר ועד הקהילה בווילנה ויד ימינם של רבי חיים עוזר גרודזנסקי ורבי אברהם ישעיהו קרליץ. הוצא להורג בידי הנאצים בי' באלול ה'תש"א, מיד לאחר כיבוש וילנה, בין שישה עשר חברי ועד הקהילה שנתפסו באותו יום בבנין הקהילה.

## קישורים חיצוניים
* 
* 
* 
* 

;ספרו
* 

## הערות שוליים

קטגוריה:נפטרים ב-1924
קטגוריה:ילידי 1859
קטגוריה:רבנים ליטאים
קטגוריה:רבנים בלארוסים
קטגוריה:מינסק: רבנים
קטגוריה:מחברי ספרות תורנית
קטגוריה:מחברי ספרי שו"ת
קטגוריה:בוגרי ישיבת וולוז'ין
קטגוריה:משתתפים בוועידת קטוביץ (1912)
לינקולן רד אימפס

**לינקולן רד אימפס** (באנגלית: **Lincoln Red Imps**; בתרגום מילולי: Red Imps – שדים אדומים) הוא מועדון כדורגל גיברלטרי המשחק בליגת העל. לזכות המועדון 29 אליפויות, מהן 14 רצופות בשנים 2003–2016, ו-20 גביעים. לינקולן הוא המועדון הראשון שייצג את גיברלטר במסגרת אירופית כלשהי, כשבעונת  העפילה לשלב הבתים של הקונפרנס ליג.

## היסטוריה
מועדון הכדורגל הוקם בשנת 1976 על ידי צ'ארלס פולסון וצ'ארלס האד כקבוצת נוער ששיחקה בליגה הרביעית בגיברלטר. כאשר השחקנים במועדון גדלו הצטרף המועדון לליגה השנייה בגיברלטר, ולאחר עונה אחת בלבד עלה לליגת העל. בעונת 1984/85 זכה המועדון באליפות הראשונה שלו, ובין 1989 ל-1994 זכה באליפות בכל שנה. בין השנים 2003 ל-2016 זכתה הקבוצה ב-14 אליפויות רצופות.

לאחר הצטרפותה של גיברלטר לאופ"א הוחלט כי אלופת גיברלטר תייצג את המדינה בליגת האלופות, ולאחר זכייתה של לינקולן באליפות בעונת 2013/14 היא התמודדה במוקדמות, אך הודחה לאחר הפסד 3–6 בסיכום הכללי להבנר בולטפלאג בסיבוב הראשון. ב-7 ביולי 2015 ניצחה 2–1 את סנטה קולומה במסגרת מוקדמות ליגת האלופות, ובסיכום שני המשחקים אף העפילה לסיבוב הבא במסגרת המוקדמות. בכך רשמה את הניצחון הראשון של קבוצה גיברלטרית במסגרת אירופית, והפכה לקבוצה הגיברלטרית הראשונה שעוברת סיבוב במסגרת טורניר אירופי רשמי.

ב-12 ביולי 2016 ניצחה הקבוצה בביתה 1–0 את סלטיק הסקוטית במשחק הראשון של הסיבוב השני במוקדמות עונת  בליגת האלופות, אך הפסידה 0–3 בחוץ והודחה.

ב-26 באוגוסט 2021 ניצחה לינקולן 3–1 את ריגה הלטבית במסגרת שלב הפלייאוף של מוקדמות הקונפרנס ליג לעונת , ובכך הפכה לקבוצה הראשונה מגיבלטר שמעפילה לשלב הבתים של מפעל אירופי כלשהו. עם זאת, הקבוצה סיימה במקום האחרון בבית ללא ניצחונות במאזן שערים 2–17.

## תארים
***[[ליגת העל של גיברלטר בכדורגל|אליפות גיברלטר]]: 29**
**1984/1985, 1985/1986, 1989/1990, 1990/1991, 1991/1992, 1992/1993, 1993/1994, 2000/2001, 2002/2003, 2003/2004, 2004/2005, 2005/2006, 2006/2007, 2007/2008, 2008/2009, 2009/2010, 2010/2011, 2011/2012, 2012/2013, 2013/2014, 2014/2015, 2015/2016, 2017/2018, 2018/2019, 2020/2021, 2021/2022, 2022/2023, 2023/2024, 2024/2025.
***[[גביע רוק]]: 20**
**1985/1986, 1988/1989, 1989/1990, 1992/1993, 1993/1994, 2001/2002, 2003/2004, 2004/2005, 2005/2006, 2006/2007, 2007/2008, 2008/2009, 2009/2010, 2010/2011, 2013/2014, 2014/2015, 2015/2016, 2020/2021, 2021/2022, 2023/2024
***גביע פפה רייס ([[סופר-קאפ]]): 12**
**2001, 2002, 2004, 2007, 2008, 2009, 2010, 2011, 2014, 2015, 2017, 2022

## קישורים חיצוניים

## הערות שוליים

קטגוריה:קבוצות כדורגל גיברלטריות
קטגוריה:קבוצות כדורגל שהוקמו ב-1976
אלדד

קטגוריה:שמות פרטיים עבריים לגברים
קטגוריה:שמות משפחה עבריים
ג'ורדן ספית'

**ג'ורדן אלכסנדר ספית**' (באנגלית: **Jordan Alexander Spieth**; נולד ביולי 1993) הוא שחקן גולף מקצועני אמריקאי. ספית' הצליח כבר בגיל 21 לזכות בטורניר ראשי והיה בכך לצעיר ביותר לזכות בתואר כזה אחרי טייגר וודס שזכה בטורניר בהיותו צעיר ממנו ב-155 ימים. באותה שנה כבר דורג במקום השני בעולם.

בשנת 2015 זכה ספית' בשני טורנירים ראשיים: טורניר המאסטרס שם זכה כמקובל ללבוש את המקטורן הירוק המוענק לזוכים  תוך שהוא משווה את שיאו של טייגר וודס בתוצאה של 18 מתחת לרף (Under Par), ובאליפות ארצות הברית.

## קישורים חיצוניים

* 

* 
*  

קטגוריה:אמריקאים ילידי טקסס
קטגוריה:דאלאס: אישים
קטגוריה:טקסס: ספורטאים
קטגוריה:שחקני גולף אמריקאים
קטגוריה:זוכי פרס לוריוס: תגלית השנה
קטגוריה:בוגרי אוניברסיטת טקסס באוסטין
קטגוריה:זוכי פרס ESPY
קטגוריה:אמריקאים שהופיעו ברשימת טיים 100
קטגוריה:אמריקאים שנולדו ב-1993
מחצבת פורבס

[250px|ממוזער|שמאל|[פילבוקס מתקופת מלחמת העולם השנייה הנמצא בכניסה למחצבה]]
[ממוזער|שמאל|180px|[גיברלטר 1, גולגולת ניאנדרטלית שנתגלתה במחצבה בשנת 1848 על ידי קפטן אדמונד פלינט.]]
**מחצבת פורבס** (באנגלית: **Forbes' Quarry**) היא מחצבה הממוקמת בצידו הצפוני של צוק גיברלטר. המקום נחצב במהלך המאה ה-19 במטרה לספק אבנים לתיקון ובנייה מחדש של תשתיות המתקנים הצבאיים והביצורים בגיברלטר, ונתפרסם כאשר במהלך החציבה נתגלתה מערת אבן גיר ובה גולגולת של נקבה ניאנדרטלית בוגרת. המחצבה נקראת על שמו של מתקן צבאי מהמאה ה-18 הממוקם ישירות מעל המערה וידוע בשם סוללת פורבס.

## ארכאולוגיה

הגולגולת נמצאה על ידי קפטן אדמונד פלינט (Flint) מהצי המלכותי הבריטי ב-1848. בהיותו מזכיר החברה המדעית של גיברלטר, הציג פלינט את הממצא בכינוס של החברה ב-3 במרץ 1848. היה זה המאובן הניאנדרטלי השני בלבד שנתגלה עד אותו הזמן.

הגולגולת שנמצאה הייתה בעלת מאפיינים בלתי רגילים יחסית לבני אדם מודרניים, אך חשיבותה כמייצגת טיפוס עתיק ונכחד של בני אדם לא הובנה עד ל-1864 - 8 שנים לאחר גילויו של אוסף נרחב יותר של שרידים ניאנדרטליים בעמק ניאנדר שבגרמניה ב-1856, אשר נקבע כ"ממצא המגדיר" (type specimen) של המין הומו ניאנדרתלנסיס (Homo neanderthalensis). לפי שחיקת השיניים המוגברת וגידול גרמי על עצם המצח נקבע שהגולגלות שייכת לאישה בוגרת שהייתה כבת 40 בעת מותה. היא תוארכה לתקופה שבין 50,000 ל-30,000 שנים לפני זמננו.

הממצא עורר את התעניינותם של מדענים בולטים בבריטניה, כשהוצג בכינוס של האגודה המדעית לקידום המדע (כיום האגודה המדעית הבריטית) בספטמבר 1864. צ'ארלס דרווין הביע זמן ממושך עניין לגבי הגולגולת, אך לא יכל להגיע לכינוס משום שהיה חולה, ועל כן ארגנו הגאולוג צ'ארלס לייל והאנתרופולוג יו פלקונר את משלוח הגולגולת לבית גיסתו בלונדון, שם שהה באותו הזמן, כך שיוכל לבחון אותה. במכתב שכתב לידידו הקרוב, הבוטנאי והחוקר ג'וזף דלטון הוקר, כתב דרווין לאחר מכן: "פאלקונר הביא לי את הגולגולת הנפלאה מגיברלטר".

## קישורים חיצוניים

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:גיברלטר: גאוגרפיה
קטגוריה:התרבות המוסטרית
קטגוריה:אתרים פלאואנתרופולוגיים
פורבס
קטגוריה:גיברלטר: אתרים ארכאולוגיים
גבריאל דגן

250px|ממוזער|שמאל|גבריאל דגן
**גבריאל (פטיה) דגן** (23 בפברואר 1922 – 28 במרץ 2008) היה במאי, שחקן, סופר, מחזאי, תסריטאי ופסיכולוג ישראלי.

## קורות חיים
נולד בשם **פטר פישל** בעיר הראדץ קראלובה בצ'כוסלובקיה. כשהנאצים השתלטו על צ'כיה במרץ 1939 היה בן 17 וחווה את כל גזירות ההשפלה על היהודים מאיסור החזקת מקלטי רדיו עד לנשיאת הטלאי הצהוב.

הוא נשלח למחנה הריכוז טרזין שם ביים והשתתף במספר הצגות עד שנשלח לאושוויץ שם שרד את החיים במחנה וצעדת המוות בינואר 1945.

לאחר המלחמה חזר לפראג, למד משחק, שיחק בתיאטרון ועבד כתסריטאי בטלוויזיה הצ'כית. ב-1949, לאחר השתלטות הקומוניזם על צ'כוסלובקיה, הצליח לברוח לישראל. תחילה חי בקיבוץ גבעת חיים ואחר כך עבר לתל אביב. היה חבר בוועדת הרפרטואר של התיאטרון הקאמרי, ביים הצגות בתיאטרון, בלהקות צבאיות ובחוגים דרמטיים. ביחד עם השחקנים איזי אברהמי וזהרירה חריפאי הקים קבוצת תיאטרון "המקור" ואחר כך "האשנב".

ב-1957 הוא ביים בתיאטרון זירה את ההצגה "פרנסואה ראש גזר" שזכתה להצלחה גדולה.

ב-1960 השתתף בכתיבת התסריט לסרט הם היו עשרה ואף שיחק בו. ב-1963 השתתף בכתיבת התסריט לסרט אף מילה למורגנשטיין.

בשנות ה-60 עבר עם אשתו בטי לארצות הברית, שם למד לתואר שני בפסיכולוגיה ועבד כמטפל. הם חזרו לישראל ב-1968. בנוסף לעבודתו כמטפל, הוא כתב מספר מחזות וספרים העוסקים בעיקר בשואה. ביחד עם אחיו הסופר אביגדור דגן פרסם את הספר "השען מסמטת המזלות", שסיפר על שען ניצול שואה המתגורר ביפו.

ב-1975 הקדיש לו עמוס אטינגר תוכנית חיים שכאלה שחלק גדול ממנה היה על השואה בכלל ומחנה טרזין בפרט.

בסוף שנות ה-70 הוא הופיע בסדרת הטלוויזיה "מצב משפחתי" בתור פסיכולוג יועץ.

הופעתו האחרונה כשחקן הייתה ב-1983 בתיאטרון נווה צדק בהצגה "גירושים מאוחרים" של שוש אביגל לפי ספרו של א.ב. יהושע.

ב-1985 הופק הסרט הקצר "שואה טובה" בביומה של אורנה בן דור ותסריט של קובי ניב לפי סיפור של גבריאל דגן שאף השתתף בסרט.

## קישורים חיצוניים
*גבריאל דגן, חיים שכאלה חלק א', באתר יוטיוב
*גבריאל דגן, חיים שכאלה חלק ב', באתר יוטיוב
* 
* גבריאל דגן, באתר "מערכת לחיפוש אנשי במה".
* 

## הערות שוליים

קטגוריה:ניצולי השואה: צ'כיה
קטגוריה:אסירים במחנה הריכוז אושוויץ
קטגוריה:אסירים בגטו טרזיינשטט
קטגוריה:שחקני תיאטרון ישראלים
קטגוריה:במאי תיאטרון ישראלים
קטגוריה:תסריטאי קולנוע ישראלים
קטגוריה:מחזאים ישראלים
קטגוריה:סופרים ישראלים
קטגוריה:פסיכולוגים ישראלים
קטגוריה:ישראלים ילידי צ'כוסלובקיה
קטגוריה:עולים לאחר קום המדינה: 1948–1950
קטגוריה:אישים הקבורים בבית הקברות ירקון
קטגוריה:ישראלים שנולדו ב-1922
קטגוריה:ישראלים שנפטרו ב-2008
המנון אסוואטיני

**אלוהים, שמור על סווזילנד** (סיסוואטי: **Nkulunkulu Mnikati wetibusiso temaSwati**) הוא **[[המנון לאומי|ההמנון הלאומי]] של [[אסוואטיני]].**

ההמנון, שבנוי כבית אחד, הוא שילוב בין המקורות האפריקאיים של המדינה ובין סגנונות מערביים ששלטו באזור עד לקבלת העצמאות בשנת 1968, שהיא גם השנה בה אומץ ההמנון.

## מילות השיר

## ראו גם

אסוואטיני
קטגוריה:אסוואטיני: סמלים לאומיים
טאטא מוטורס

[ממוזער|260px|[טאטא אס]]
**טאטא מוטורס** (באנגלית: **Tata Motors Limited**, נקראה בעבר **TELCO**, ראשי תיבות של **T**ata **E**ngineering and **L**ocomotive **Co**mpany) היא תאגיד ייצור רכב הודי בינלאומי הממוקם במומבאי שבהודו, והיא חברת בת של קבוצת טאטא.

## פעילות
מוצרי טאטא מוטורס כוללים רכבים פרטיים, משאיות, ואנים, אוטובוסים, ציוד בניין מכני ורכבים צבאיים. היא החברה ה-17 בגודלה בעולם בתחום הרכב, ה-4 בעולם בייצור משאיות ושנייה באוטובוסים (על פי נפח ייצור).

לחברה מפעלי ייצור והרכבה בג'משדפור, פנטנגר , לאקנאו, סננד , דארוואד  ופונה שבהודו ומפעלים נוספים בארגנטינה, דרום אפריקה, תאילנד ובריטניה.

מבין חברות הבת המובילות של טאטא מוטורס נמצאות יגואר לנד-רובר (המייצרת את רכבי יגואר ולנד רובר) אותה רכשה ב-2008, וכן את החברה הדרום קוריאנית דייהו. כמו כן יש לה חברה משותפת עם .Marcopolo S.A (בשם Tata Marcopolo), חברה משותפת לייצור מכונות בניה עם Hitachi (בשם Tata Hitachi Construction Machinery) וחברה משותפת עם פיאט לייצור חלקים לרכבים וכן לבניית רכבי פיאט וטאטא.

משנת 1986 טאטא מוטורס מייצרת את מגון המשאיות טאטא 407.

בשנת 2007 השיקה את המיניבוס טאטא ווינגר המיוצר ביותר מ-10 תצורות כולל אמבולנסים. בשנת 2008 החל ייצור של סדרת משאיות טאטא פרימה בקוריאה הדרומית. 

בשנת 2008 השיקה טאטא מוטורס את ה"ננו", המכונית הזולה ביותר בעולם - שנמכרה במחיר של 2,500 דולר בלבד, בתחילת דרכה היא לא זכתה להצלחה מסחרית אך המכירות התאוששו בהמשך ועד שנת 2018, בה הופסק יצורה נמכרו בסה"כ כ-275,000 יחידות.

## קישורים חיצוניים

* 
* 
* 
* 

## הערות שוליים

קטגוריה:ערכים שבהם תבנית בריטניקה אינה מתאימה
*
קטגוריה:חברות הודיות
קטגוריה:תאגידים רב-לאומיים
קטגוריה:יצרני רכב הודיים
קטגוריה:הודו: תחבורה
קטגוריה:חברות הנסחרות בבורסה לניירות ערך בניו יורק
ברוכין (פירושונים)

קטגוריה:שמות משפחה
קטגוריה:שמות משפחה עבריים
קטגוריה:שמות משפחה יהודיים
שאנגחאי שנחווה

**שאנגחאי גרינלנד שֶׁנְחְווָה** (במנדרינית: **上海绿地申花足球俱乐部**) הוא מועדון כדורגל סיני המשחק בליגת העל הסינית מהעיר שאנגחאי. המועדון נמצא בבעלותם של קבוצת גרינלנד. הקבוצה המשחק את משחקייה ביתיים באצטדיון הונגקו המכיל 33,060 מקומות.

## היסטוריה
המועדון הוקם באוקטובר 1951 כמועדון חובבים. בשנת , הפכה הליגה הסינית לליגה מקצועית והמועדון הפך גם הוא למועדון מקצועי. בשנת  זכה המועדון באליפות הראשונה שלו כמועדון מקצועי. בשנת  המועדון זכה בגביע הראשון שלו. 

בשנת  המועדון זכה באליפות השנייה שלו, אך בשנת  התגלתה פרשת שחיתות לפייה שיחדו ראשי המועדון את השופט ששפט במשחק ההכתרה של המועדון, עקב כך ב-19 בפברואר 2013 נשללה האליפות מהמועדון. 

ב-31 בינואר 2014 רכשה קבוצת גרינלנד את המועדון.

ב-2023 זכתה בגביע וב-2024 זכתה גם בסופרקאפ, בעונה שבה המאמן הרוסי לאוניד סלוצקי הוביל אותה לסגנות אליפות, לראשונה מאז 2008.

## תארים
;ליגת העל הסינית בכדורגל
* זכייה (3): 1961, 1962, 1995, 2003
;הגביע הסיני
* זכייה (6): 1956, 1991, 1998, 2017, 2019, 2023
;הסופרקאפ הסיני
*זכייה (3): 1995, 1998, 2001, 2024
;גביע האלופות
*זכייה (1): 2007
;גביע המלכה התאילנדי
*זכייה (1): 1986

## קישורים חיצוניים

* 

## הערות שוליים

קטגוריה:קבוצות כדורגל מהרפובליקה העממית של סין
קטגוריה:קבוצות כדורגל שהוקמו ב-1951
קטגוריה:שאנגחאי: מועדוני כדורגל
*
Alipay

**Alipay.com** (בסינית: **支付宝**, פין-יין: **Zhīfùbǎo**) היא פלטפורמת תשלומים מקוונת צד שלישי ללא עמלות העברה, שנוסדה בסין ב-2004 על ידי קבוצת עליבאבא הסינית, ומייסדה הוא המיליארדר הסיני ג'ק מא.

על פי אנליסטים, הפלטפורמה היא בעלת נתח השוק הגדול בסין עם כ-300 מיליון משתמשים ושולטת בכחצי משוק ההעברות המקוונות בסין (נכון לפברואר 2014). ביולי 2020 החברה עדיין שמרה על המקום הראשון בשוק התשלומים הדיגיטליים בסין, עם נתח שוק של 55%.

על פי קרדיט סוויס, סך ההעברות של המקוונות בסין קפץ ממספר לא משמעותי בשנת 2008, תוך 4 שנים (לפי ממצאי 2012) לכ-600 מיליארד דולר.

Alipay מספקת שירותי "Escrow" (חשבון השלשה). במסגרת השירות בודקים נציגי האתר את הסחורה שנרכשה כצד שלישי. הם מוודאים את שביעות רצונם של הלקוחות מהמוצר, לפני שהם משחררים את התשלום להעברה למוכרים. ההליך נועד, לפי החברה להגנה על לקוחות מפני דלילות חוקים להגנת הלקוח בסין.

החברה טוענת כי משתפת פעולה עם כ-65 מוסדות פיננסיים בין-לאומיים כולל VISA ו-Mastercard הנותנים שירותים לTaobao ולTmall כמו גם לכ-460,000 עסקים סיניים.

בזירה הבינלאומית משתמשים סוחרים ב-Alipay כדי למכור ישירות לצרכנים בסין. באתר נתמכים כ-14 סוגי מטבעות.

בספטמבר 2017 הוצג השירות "Smile To Pay" המאפשר ללקוחות אימות תשלום המבוצע באמצעות סריקת תווי הפנים שלהם.

## קישורים חיצוניים

* 

קטגוריה:קבוצת עליבאבא
קטגוריה:מסחר אלקטרוני

## הערות שוליים
סטילוול

**סטילוול** (באנגלית: **Stilwell** או: **Stillwell**) הוא שם משפחה.

קטגוריה:שמות משפחה
ג'יאנגסו (כדורגל)

ממוזער|200px|הלוגו הישן
**ג'יאנגסו סונינג** (במנדרינית: **江苏国信舜天**) הוא מועדון כדורגל סיני לשעבר מהעיר נאנג'ינג. הקבוצה אירחה את משחקיה הביתיים באצטדיון האולימפי בעיר, המכיל 61,443 מקומות.
## היסטוריה
המועדון הוקם בשנת 1958 כמועדון חובבים, במרץ 1994 הפך למועדון מקצועי. בעונה הראשונה של המועדון כמועדון מקצועי, הוא ירד לליגה השנייה וחזר לליגת העל רק בשנת 2007. בשנת  המועדון רשם את הישג השיא שלו כאשר סיים את העונה במקום השני בליגה. בתחילת  המועדון זכה בסופר קאפ הסיני. בשנת  זכה לראשונה בגביע הסיני. בשנת  זכתה לראשונה באליפות המדינה.

לקראת עונת 2021, הקבוצה שינתה את שמה למועדון הכדורגל ג'יאנגסו. עם זאת, ב-28 בפברואר 2021, חברת האם Suning Holdings Group הודיעה כי פעילות הקבוצה תיפסק מיידית לצד פירוק קבוצות הנשים והנוער.

## תארים
;ליגת העל הסינית
*זכייה: 2020
;ליגת המשנה הסינית בכדורגל
*זכייה: 1992, 2008
;הליגה השנייה
* זכייה: 1997
;הגביע הסיני בכדורגל
*זכייה: 2015
*סגנות: 2014, 2016
*הסופר קאפ הסיני
*זכייה: 2013
*סגנות: 2016, 2017
## שחקנים מפורסמים
*  סולבי אוטסן
*  חמדי סליחי
*  רודה אנטר
*  מיליאן מרדאקוביץ'
*  סאמיר
*  רמירס

## קישורים חיצוניים

* 
*
קטגוריה:קבוצות כדורגל מהרפובליקה העממית של סין
קטגוריה:קבוצות כדורגל שהוקמו ב-1958
קטגוריה:קבוצות כדורגל שהתפרקו
יורקטאון (CV-5)

**יורקטאון (CV-5)** הייתה נושאת מטוסים מנושאות המטוסים מסדרת יורקטאון של צי ארצות הברית.
## היסטוריה
יורקטאון נקראה על שם קרב יורקטאון במלחמת העצמאות של ארצות הברית, נכנסה לשירות ב-30 בספטמבר 1937. שירתה באוקיינוס האטלנטי עד אפריל 1939 ואז הועברה לאוקיינוס השקט. באביב 1941 שבה לאוקיינוס האטלנטי והשתתפה שם בליווי שיירות. היא הועברה שנית לאוקיינוס השקט ב-16 בדצמבר 1941.

יורקטאון השתתפה עם אנטרפרייז בפשיטה על איי גילברט. אחר כך פשטה על בסיסים יפניים בגינאה החדשה. בקרב ים האלמוגים השתתפו מטוסיה בהטבעת נושאת מטוסים יפנית קלה וגרמו נזק לנושאת מטוסים נוספת. לאחר שנפגעה בהתקפת מטוסים יפנים באותו קרב חזרה לפרל הארבור ושם תוקנה בחיפזון, תיקון שהסתיים במועד לפני קרב מידוויי ביוני 1942. היא השתתפה בקרב יחד עם שתי אחיותיה. מטוסיה ומטוסי האנטרפרייז הטביעו ארבע נושאות מטוסים יפניות. יורקטאון נפגעה מפצצות וטורפדות אוויריות יפניות. צוותי בקרת נזקים פעלו להצילה ולגרור אותה למקום מבטחים, אך ב-6 ביוני היא נפגעה שוב בטורפדות שירתה צוללת יפנית, וטבעה בבוקר שלמחרת.

יורקטאון עוטרה בשלושה כוכבי קרב.

ב-19 במאי 1998 התגלתה האונייה הטבועה על קרקעית האוקיינוס בעומק של חמישה קילומטרים על ידי צוות חוקרי מצולות בראשותו של רוברט בלארד, ותועדה במקום מנוחתה האחרון.

## קישורים חיצוניים

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:נושאות מטוסים בצי ארצות הברית
קטגוריה:אוניות מלחמה בצי ארצות הברית במלחמת העולם השנייה
אנטרפרייז (CV-6)

**אנטרפרייז (CV-6)** הייתה נושאת מטוסים מסדרת יורקטאון של צי ארצות הברית.

האנטרפרייז (CV-6) נכנסה לשירות ב-12 במאי 1938 והוצבה באוקיינוס השקט. במהלך המתקפה על פרל הארבור נכנסו מטוסיה לקרב עם מטוסים יפנים שהשתתפו בהתקפה. לאחר מכן השתתפה האנטרפרייז בפשיטה על איי מרשל, האי וייק והאי מרקוס שבשליטת היפנים. בקרב מידוויי היו מטוסי האנטרפרייז שותפים בהטבעת נושאות המטוסים היפניות.

האנטרפרייז נמנתה עם אוניות הצי שהשתתפו במערכה על גוודלקנל. במהלכו, בקרב איי שלמה המזרחיים, נגרם לה נזק, אך היא תוקנה והשתתפה עם נושאת המטוסים הורנט בקרב איי סנטה קרוז. לאחר תיקון הנזקים שנגרמו לה בקרב זה שבה אנטרפרייז לגוודלקנל ומטוסיה מילאו תפקיד חשוב בסיכול המאמץ היפני לשגר אספקה לאי.

לאחר תקופת תיקונים ארוכה ב-1943 בחוף המערבי של ארצות הברית שבה אנטרפרייז לזירת האוקיינוס השקט והשתתפה בכל הפלישות העיקריות לאיי מרכז האוקיינוס השקט, לרבות בקרב ים הפיליפינים ובקרב מפרץ לייטה. בשלהי המלחמה הצטרפה לאוניות הצי בקרב אוקינאווה ושם, ב-14 במאי 1945, נפגעה על ידי מטוס שהוטס על ידי טייס קמיקזה יפני וספגה נזקים חמורים. בכך הסתיימה תקופת שירותה כנושאת מטוסים. בבוא יום הניצחון על יפן היא הייתה עדיין מושבתת, אך לאחר מכן היא הוכשרה להשתתף בהשטת חיילי צבא ארצות הברית חזרה למולדתם במסגרת מבצע מרבד קסמים.

בתום המלחמה, לאחר שבצי ארצות הברית הוכנסו לשימוש עשרות נושאות מטוסים חדישות מסדרות ואספ, אסקס ומידויי, נחשבה אנטרפרייז למיושנת. בינואר 1946 היא נכנסה למבדוק לשם הוצאה משירות וב-17 בפברואר 1947 הושבתה. לאחר ניסיון לשמרה כאוניית מוזיאון, שנכשל בהיעדר מימון מספיק, נגרטה האנטרפרייז ב-1960.

אנטרפרייז היא האונייה המעוטרת ביותר בתולדות הצי האמריקני. היא עוטרה בציון לשבח יחידתי נשיאותי על שירותה בימי המלחמה, בציון לשבח יחידתי של הצי ובעשרים כוכבי קרב.

אנטרפרייז, האונייה היחידה בסדרה שהאריכה ימים, עברה במהלך שירותה שינויים רבים. בין השאר שופר חימושה ונוספה לה חגורת שריון עבה יותר כהגנה מפני טורפדות. ההֶדְחֶק שלה הגיע ל-32,060 טון.

## קישורים חיצוניים

* סקירת ההיסטוריה של נושאת המטוסים והקשר ל"מסע בין כוכבים", באתר סטארבייס972, 30 בנובמבר 2012
## הערות שוליים

קטגוריה:נושאות מטוסים בצי ארצות הברית
קטגוריה:אוניות מלחמה בצי ארצות הברית במלחמת העולם השנייה
סרקיסיאן

**סרקיסיאן** הוא שם משפחה ארמני.  הוא נגזר משם הקדוש הארמני סרקיס או סרגיס. סרקיס או סרגיס הוא הצורה הארמנית של השם הלטיני סרגיוס. 

קטגוריה:שמות משפחה
קטגוריה:שמות משפחה ארמניים
הורנט (CV-8)

**הורנט (CV-8)** הייתה נושאת מטוסים מנושאות המטוסים מסדרת יורקטאון של צי ארצות הברית.

הורנט (CV-8) נכנסה לשימוש ב-20 באוקטובר 1941 – שבועות מעטים לפני המתקפה על פרל הארבור. בחודשי המלחמה הראשונים עסקה באימונים בנורפוק שבווירג'יניה. לאחר מכן נשלחה להשתתף בפשיטת דוליטל – הפצצת יפן על ידי מטוסי B-25 שהמריאו מסיפונה, שהייתה ההפצצה הראשונה של ארצות הברית על שטחה היבשתי של יפן במהלך המלחמה.

בהמשך השתתפה הורנט בקרב מידוויי, שבו הטביעו מטוסיה סיירת יפנית כבדה וגרמו נזק לאחרת. הטייסות שעל סיפונה (ועל סיפון שתי אחיותיה) סבלו בקרב אבדות כבדות. כך, טייסת הטורפדו ה-8 של הורנט איבדה 15 מטוסים ורק אחד מאנשי צוות האוויר שלה שרד.

במהלך קרב גוודלקנל היו הורנט ואנטרפרייז נושאות המטוסים האמריקניות היחידות בזירת האוקיינוס השקט. לאחריה השתתפה הורנט בקרב איי סנטה קרוז, שבו נפגעה קשות בתקיפות של מטוסים יפניים. ניסיונות לתקנה ולגרור אותה לא עלו יפה והאונייה ננטשה. גם ניסיון של אוניות הצי האמריקני להטביע אותה נכשל, ובסופו של דבר היא טורפדה על ידי משחתות יפניות וטבעה ב-27 באוקטובר 1942.

הורנט עוטרה בארבעה כוכבי קרב.

## קישורים חיצוניים

*  

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:נושאות מטוסים בצי ארצות הברית
קטגוריה:אוניות מלחמה בצי ארצות הברית במלחמת העולם השנייה
Kind of Blue

**Kind of Blue** הוא אלבום של מוזיקאי הג'אז, מיילס דייוויס. האלבום יצא ב-17 באוגוסט 1959 בחברת התקליטים קולומביה רקורדס. 
## הפקה
ההקלטות נערכו באולפני קולומביה בניו יורק, ב-2 במרץ ו-22 באפריל 1959. האלבום כלל את האנסמבל של דייוויס שכלל באותה תקופה את  הפסנתרנים ביל אוונס ו-וינטון קלי, המתופף ג'ימי קוב, הבסיסט פול צ'יימברס, והסקסופוניסטים ג'ון קולטריין וקנונבול אדרלי. לאחר צירופו של אוונס להרכב, דייוויס המשיך בפיתוח סגנון הג'אז המודאלי שלו שהוצג באלבומו Milestones שיצא שנה לפני כן, בניגוד ליצירותיו הקודמות שהתאפיינו בסגנון ההארד בופ.

אף על פי שהנתונים שנויים במחלוקת, Kind of Blue נחשב לא רק כאלבומו הנמכר ביותר של דייוויס, אלא גם כאלבום הג'אז הנמכר ביותר. ב-7 באוקטובר 2008, האלבום קיבל תואר של אלבום פלטינה מאיגוד ה-RIAA. מאז האלבום קיבל שבחים ממבקרים רבים, ומוכר כאלבום הג'אז הגדול בכל הזמנים, וכשיא יצירתו של דייוויס. קטעים שונים מן האלבום (בעיקר All Blues) הפכו לסטנדרטים של ג'אז ובוצעו על ידי אמנים רבים.

השפעתו של האלבום על עולם המוזיקה ועל יוצרים שלא רק בתחום הג'אז, אלא גם בז'אנרים אחרים כגון רוק ומוזיקה קלאסית, הביאה לתודעה על השפעתו של האלבום, והכרתו באחד האלבומים הגדולים במוזיקה. ב-2003, דירג מגזין הרולינג סטון את האלבום במקום ה-12 ברשימת 500 האלבומים הגדולים בכל הזמנים. חלק מנגני ההרכב של דייוויס - כמו אוונס וקולטריין - הפכו לאמני ג'אז מצליחים ומוערכים בפני עצמם כאשר ההשתתפות באלבום היוותה סוג של צומת דרכים מוזיקלי. 

## רשימת הקטעים

## השתתפו באלבום

### נגנים
* מיילס דייוויס - חצוצרה
* ג'וליאן "קנונבול" אדרלי - סקסופון אלט (מלבד רצועה 5)
* ג'ון קולטריין - סקסופון טנור
* ביל אוונס - פסנתר (מלבד רצועה 2)
* וינטון קלי - פסנתר (רצועה 2)
* ג'ימי קוב - תופים
* פול צ'יימברס - קונטרבס

### הפקה
* תיאו מסרו, אירווינג טאונסנד - הפקה
* פרד פלאוט - הנדסת אודיו
* דון האנסטיין - צילום
* מארק ויילדר - מיקסינג
* ביל אוונס - הערות אלבום מקוריות

## קישורים חיצוניים

קטגוריה:ערכים שבהם תבנית בריטניקה אינה מתאימה
יורי אננקוב

[ממוזער|300px|שמאל|מימין לשמאל: יורי אננקוב, יחד עם ה[משוררים והסופרים הרוסים ממוצא יהודי: בנדיקט ליבשיץ, 
קורניי צ'וקובסקי ואוסיפ מנדלשטם. צילום מ-1914.]]
**יורי פבלוביץ' אננקוב** (ברוסית: **Юрий Павлович Анненков**, היה ידוע גם בשם **ז'ורז' אננקוב**;  23 ביולי 1889 – 12 ביולי 1974, על פי הלוח היוליאני נולד ב-11 ביולי) היה אמן רוסי שידוע בעיקר בשל האיורים שלו שהופיעו בספרים והפורטרטים שהוא צייר. הוא גם עסק בעבודות עיצוב בתיאטרון ובקולנוע והיה חבר במערכת המגזין הרוסי Мир иску́сства ("עולם האמנות").

במאמרו "על הסינתטיזם" משנת 1922, כתב יבגני זמיאטין ש"(אננקוב) היה מודע באופן נלהב לעומס ולדינמיות של התקופה שלנו. חוש העיתוי שלו התפתח תוך מאית שנייה. הייתה לו את היכולת לתת רק את המהות הסינתטית של הדברים".

## ביוגרפיה
יורי אננקוב נולד למשפחה ידועה (בין בני משפחתו היה פבל אננקוב, שהיה המוציא לאור של אלכסנדר פושקין). אביו, שגם שמו היה פאבל אננקוב, היה מעורב בפעילות מהפכנית שבגללה הוא הוגלה לסיביר. משפחת אננקוב שבה לסנקט פטרבורג ב-1892.

ב-1908 התקבל אננקוב לאקדמיה לאמנות של אוניברסיטת סנקט פטרבורג, שם למד יחד עם מארק שאגאל. ב-1909 הוא השתתף בסדנאות של יאן סיגלינסקי. בין השנים 1911 – 1912 שהה אננקוב בפריז ועבד בסדנאות של מוריס דני ופליקס ולוטון. ב-1913 עבד אננקוב בשווייץ. עם שובו לסנקט פטרבורג ב-1914 הוא עבד בעיקר כמאייר במגזינים ובתיאטראות.

הספר הראשון שיצא לאור עם איוריו של אננקוב היה ספרו של מקסים גורקי, "סמובר" שיצא לאור ב-1917. ההכרה בו כמאייר ספרים הגיעה בזכות עבודתו המפורסמת ביותר, הפואמה "שנים עשר" של המשורר הרוסי אלכסנדר בלוק, שפורסמה ב-1918 ויצאה לאור בשלוש הדפסות במהלך אותה שנה. בשנים הבאות, תרם אננקוב לעיצובם של כמה וכמה ספרים של הסופרים בסנקט פטרבורג, בין השאר, מיכאיל קוזמין ואלכסיי רמיזוב). ב-1919, עיצב אננקוב את התפאורה למחזה "המזקק הראשון", קומדיה מאת לב טולסטוי.

בהזמנת הממשלה הבולשביקית עיצב אננקוב במאי 1920, יחד עם מסטיסלב דובוזינסקי, ס. מסלובסקי וא. קוגל, את התפאורה למחזה "המנון לפועל המשוחרר". מאוחר יותר באותה שנה, הוא עיצב את התפאורה למופע ענק נוסף, "ההסתערות על ארמון החורף", שהיה חלק מחגיגות יום השנה למהפכת אוקטובר בכיכר הארמון בסנקט פטרבורג. בין השנים 1919 – 1920, יצר אננקוב סדרה של מכלולים וקולאז'ים פיסוליים, שהושפעו מזרם הדאדא.

ב-1922 ראה אור ספרו "פורטריטים". הספר כלל 80 תמונות של דמויות מפתח באמנות הרוסית של התקופה (מקסים גורקי, יבגני זמיאטין, אלכסיי רמיזוב, אלכסנדר בלוק, אנה אחמטובה ואחרים), תמונות שצוירו בין השנים 1906 – 1921. הספר גם כלל מאמרים של יבגני זמיאטין ושל מיכאיל קוזמין. 

ביולי 1924 עזב אננקוב את רוסיה. בתחילה הוא התגורר בגרמניה ולאחר מכן הוא התיישב בפריז. הוא המשיך את עבודתו האמנותית ועסק בעיצוב תלבושות לסרטי קולנוע. יחד עם רוזין דלמר הוא היה מועמד לפרס אוסקר לעיצוב התלבושות הטוב ביותר על עיצוב התלבושות לסרט "העגילים של מאדאם דה..." שיצא לאקרנים בשנת 1953.

## קישורים חיצוניים

* 

קטגוריה:ציירים רוסים
קטגוריה:אוונגרד רוסי
קטגוריה:אמנים אקספרסיוניסטים
קטגוריה:מאיירים
קטגוריה:מעצבי במה
קטגוריה:מעצבי תלבושות
קטגוריה:רוסים שנולדו ב-1889
קטגוריה:נפטרים ב-1974
קונבאייר X-6

**קונבאייר X-6** היה מטוס ניסוי מוצע, כחלק ממיזם לפיתוח מטוס גרעיני. בפרויקט נעשה שימוש במפציץ קונבאייר B-36 פיסמייקר כבסיס לניסוי, ועל אף שהוא שונה והותאם (ושמו שונה ל-NB-36H) כבר בשלב מוקדם של הפרויקט, התוכנית בוטלה לפני שמטוס X-6 ומנועיו המופעלים באמצעות כור גרעיני הושלמו. ה־X-6 היה חלק מסדרה של תוכניות אשר התקיימו בין 1946 ל-1961, ועלו בסך הכל כ-7 מיליארד דולר. מכיוון שמטוס כזה לא נדרש לתדלוק הוא אינו מוגבל בטווח באופן תאורתי. התאוריה הייתה כי מפציצים אסטרטגיים יוכלו לשהות באוויר במשך שבועות ברציפות.

## פיתוח ועיצוב
במאי 1946, חיל האוויר של ארצות הברית החל את פרויקט אנרגיה גרעינית להנעה של כלי טיס (NEPA). מחקרים בנושא נערכו עד מאי 1951 אז הוחלפה התוכנית בפרויקט הנעת מטוסים גרעיניים (ANP). פרויקט ה־ANP הכיל תוכניות להסבת שני מטוסי B-36 על ידי חברת קונבאייר. אחד מהם היה אמור לשמש לבחינת המיגון הנדרש למטוס הנושא כור גרעיני והשני היה אמור לשמש מטוס X-6.

### מטוס ניסוי גרעיני
ממוזער|280px|שמאל|מטוס ה־NB-36H ששימש בפרויקט לפיתוח מטוס X-6
מטוס ה־B-36 הראשון נקרא מטוס ניסוי גרעיני (NTA), המטוס בו נעשה שימוש, נפגע בעת סופת טורנדו ב-1952 ולאחריה הועבר לטובת הפרויקט. שמו הוחלף ל-NB-36H ובוצעו בו שינויים על מנת שיוכל לשאת כור גרעיני בעוצמה של 3 מגה ואט. הכור היה מבצעי אך לא סיפק אנרגיה למטוס, מים שימשו לקירורו, והחום מהם נפלט באמצעות מפלטי חום מים-לאוויר. השימוש היחיד בכור היה במטרה לחקור את השפעת הקרינה על מערכות המטוס.

במטרה להגן על צוות האוויר, החלק הקדמי של המטוס שונה במטרה לכלול 12 טון של מגן עופרת וגומי. השמשה הקדמית הוחלפה בזכוכית אקרילית בעובי 15 ס"מ. כמות העופרת הייתה משתנה. לאחר מכן בוצעו מדידות של רמת הקרינה במטרה להגיע לעיצוב אופטימלי של המגן עם מינימום משקל.

בין 17 בספטמבר 1955 ל-מרץ 1957, המטוס השלים 47 טיסות ניסוי ו-215 שעות טיסה (מתוכן ב-89 שעות הכור היה פעיל). זהו הניסוי היחיד הידוע של מטוס ניסיוני ועליו כור גרעיני פעיל שנעשה על ידי ארצות הברית. המטוס הושבת ב-1958 בפורט וורת' ועל סמך תוצאות הניסויים, בוטל כל פרויקט הנעת מטוסים גרעיניים בשנת 1961.

### תוכניות פיתוח
אם התוכנית הייתה ממשיכה, מטוס ה־X-6 היה מונע באמצעות מנועי ג'נרל אלקטריק שהותאמו לשימוש באנרגיה גרעינית במקום דלק נוזלי, תוך שימוש בכור P-1. במטוס גרעיני, ליבת הכור שימשה כמקור חום לזרימת האוויר בטורבינה, במקום לשרוף דלק מטוסים. אחד החסרונות הם שמכיוון שזרימת האוויר דרך המנועים שימשה לקירור הכור, זרימת האוויר הייתה צריכה להישמר גם אחרי שהמטוס נחת וחנה. בג'נרל אלקטריק בנו שני מנועי אב טיפוס.

האנגר ברוחב 110 מטר נבנה באיידהו במטרה לאחסן בו את מטוס ה־X-6, אך הבניה נעצרה בעקבות ביטול הפרויקט, ולפני שהושלמה בניית מסלול המראה של 4,600 מטר, אורך המסלול היה גדול עקב המשקל הצפוי של מטוס גרעיני.

### התוכנית הסובייטית
בשנות ה-60, ברית המועצות ערכה ניסוי דומה באמצעות מטוס טופולב Tu-119, שהוסב מדגם של המפציץ טופולב Tu-95.

קטגוריה:קונבאייר
קטגוריה:מטוסים ניסיוניים אמריקאיים
לוזובה

**לוזובה** (באוקראינית: **Лозова**) היא עיר במחוז חרקיב אוקראינה.

היישוב הוקם כתחנת רכבת ב-1869 וב-1939 לוזובה קיבלה מעמד של עיר.

בזמן מלחמת האזרחים ברוסיה התרחשו באזור קרבות קשים בין הצבא האדום לצבא הלבן.

במלחמת העולם השנייה העיר נכבשה על ידי הגרמנים מספר פעמים. נכבשה לראשונה ב-11 באוקטובר 1941 ושוחררה ב-27 בינואר 1942. נכבשה בשנית ב-23 במאי 1942 ושוחררה ב-11 בפברואר 1943. ב-1 במרץ 1943 נכבשה בפעם השלישית ושוחררה בפעם האחרונה ב-16 בספטמבר 1943.

## ערים תאומות
* 

## קישורים חיצוניים

* 

קטגוריה:מחוז חרקיב: ערים
קטגוריה:יישובים שהוקמו ב-1869
צלופח אירופי

**צלופח אירופי** (שם מדעי: *Anguilla anguilla*) הוא מין של צלופח שחי במים מתוקים באירופה, צפון אפריקה, והמזרח התיכון.
## מאפיינים
הצלופח מגיע בדרך כלל לאורך של 60–80 ס"מ, אך במקרים נדירים הוא יכול להגיע גם לאורך של 1.5 מטר. הצלופחים האירופיים מתרבים בים סרגסו באמצע האוקיינוס האטלנטי, והפגיות נסחפות לחופי אירופה במשך 300 ימים. כשהפגיות מתקרבות לחופי אירופה הן הופכות למה שידוע בשם "צלופחי זכוכית" (הם נקראים כך מפני שבשלב זה הם כמעט שקופים), נכנסים לזרמי נהרות ושוחים במעלה הזרם. בהגיעם למקווי מים מתוקים הם הופכים לגרסאות מוקטנות של צלופחים מבוגרים הידועות כ"צלופחים צהובים", מאחר שבשלב זה נוטה צבעם לצהוב-חום. לאחר 5–20 שנה הם מגיעים לבגרות מינית והופכים ל"צלופחי כסף". בשלב זה, הפרטים בעלי עיניים גדולות, גבם הופך כסוף-כחול, והבטן הופכת להיות לבנה. לאחר הגעה לבגרות מינית, יחל הצלופח בנדידה חזרה לים סרגסו לטובת השלמת מחזור חייו.

הצלופח האירופי הוא צלופח המים המתוקים היחיד שחי בישראל.

## גלריה

Glasseelskils.jpg|צלופחי זכוכית
European eel in aquarium.JPG|צלופח צהוב
BroadJawedEelBottom.jpg|בטן של צלופח כסף
Anguilla anguilla 01 by-dpc.jpg|צלופח כסף


## לקריאה נוספת
* פטריק סוונסון, **הבשורה על פי הצלופח**, מודן הוצאה לאור, 2023

## קישורים חיצוניים

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:טקסונים שתוארו בידי קארולוס לינאוס
קטגוריה:צלופחיים
קטגוריה:ארץ ישראל: דגים
קטגוריה:צרפת: דגים
קטגוריה:דגי הים הבלטי
קטגוריה:דגי הים השחור
קטגוריה:דגים אמפיביים
קטגוריה:בעלי חיים בסכנת היעלמות מארץ ישראל
קטגוריה:בעלי חיים שתוארו ב-1758
צבי קרן

**צבי קרן** (18 באוגוסט 1917 – 27 באוקטובר 2008) היה מוזיקולוג ישראלי, מבכירי המורים לתאוריה, קומפוזיציה, מוזיקה קלה ולג'אז בארץ. כיהן במשך שנים רבות כראש החוג למוזיקולוגיה באוניברסיטת בר-אילן.

## ביוגרפיה
צבי קרן נולד בניו יורק בשנת 1917 כהווארד ראלף קירשנבאום (Howard Ralph Kirshenbaum). למד במשך שנים אצל המוזיקאי והמדען היהודי-רוסי-אמריקאי יוסף שילינגר, ונחשב לממשיך דרכו המוזיקלי בתחום התאוריות הקומפוזיציות-מתמטיות, ביחד עם ג'ורג' גרשווין וגלן מילר. את התואר הראשון קיבל בשנת 1937 מאוניברסיטת ניו יורק, את התואר השני בשנת 1946 מאוניברסיטת קולומביה, ואת הדוקטורט בשנת 1961 מאוניברסיטת לונדון. לאחר חזרתו בתשובה ועלייתו לישראל בשנת 1951, עִברת את שמו לצבי קרן.
בין השנים 1970 ל-1986 שימש כמרצה במחלקה למוזיקה באוניברסיטת בר-אילן

על אף שלא היה ידוע במיוחד בציבור, קרן נחשב לאחד מבכירי המורים למוזיקה קלה ולג'אז בארץ. בין תלמידיו: אלברט פיאמנטה, יוני רכטר, אריאל זילבר, שלמה גרוניך, דני סנדרסון, דודי אור, יוסי מר חיים, מנחם ויזנברג, דורון טויסטר, עדי רנרט, שם טוב לוי, אבנר קנר, בני נגרי, נמרוד טנא, ארי ערב, שלום פליסר ורבים אחרים.

בתו, אלונה שגיא, היא פסנתרנית ואמנית ג'אז, ראש המחלקה ללימודי ג'אז באוניברסיטת בר-אילן.

## ספרו

* Zvi Keren, *Contemporary Israeli Music: Its Sources and Stylistic Development*, Ramat-Gan: Bar Ilan University Press, 1980. (ששת הפרקים הראשונים חוברו כעבודת דוקטור באוניברסיטת לונדון (1961); הפרק השביעי והאחרון מסכם את ההתפתחויות שחלו בתחום עד 1973)


## קישורים חיצוניים


* Keren, Zvi, Encyclopedia of Jazz Musicians, Jazz.com

* 

* Alona Keren-Sagee (ed.), Zvi Keren: His Contribution to Israel’s Music Scene: An Interview in Honor of his 85th Birthday, *Min-Ad: Israel Studies in Musicology Online*, 2 (Fall 2002)

* 

## הערות שוליים

קטגוריה:מוזיקולוגים יהודים
קטגוריה:מוזיקולוגים ישראלים
קטגוריה:מורים למוזיקה בישראל
קטגוריה:בוגרי אוניברסיטת ניו יורק
קטגוריה:בוגרי אוניברסיטת קולומביה
קטגוריה:בעלי תואר דוקטור מאוניברסיטת לונדון
קטגוריה:סגל אוניברסיטת בר-אילן: מוזיקה
קטגוריה:ישראלים ילידי ארצות הברית
קטגוריה:עולים בשנות ה-1950
קטגוריה:מדענים ישראלים שחזרו בתשובה
קטגוריה:אישים הקבורים בבית הקברות ירקון
קטגוריה:ישראלים שנולדו ב-1917
קטגוריה:ישראלים שנפטרו ב-2008
ג'יימס קין

**ג'יימס קין** (באנגלית: **James Keene**; נולד ב-26 בדצמבר 1985) הוא כדורגלן אנגלי המשחק באסטה מליגת המשנה השוודית בעמדת החלוץ.

## קריירה
קין התחיל את הקריירה שלו במחלקת הנוער של פורטסמות'. לאחר שצבר 2 הופעות בפורטסמות' הוא הושאל לניוברי, קידרמינסטר הריירס ובורנמות'. ב-15 באוקטובר 2005, הבקיע את שער הבכורה שלו בקריירה נגד קולצ'סטר יונייטד שהעניק לקבוצתו נקודה בדקות הסיום.

במרץ  הושאל לגאיס השוודית. קין הבקיע את שער הבכורה שלו עבור המועדון בדרבי של גטבורג נגד אורגריטה. הוא סיים את העונה כמלך השערים של המועדון עם 10 שערים ב-22 הופעות ליגה. בקיץ  נשאר בשוודיה כאשר חתם באלפסבורג. בקיץ  הושאל לפרדריקסטאד. את עונת  העביר כשחקן מושאל ביורגודן ונבחר לשחקן העונה במועדון. ב-10 בינואר 2013, הושאל לחודש אחד לפורטסמות'. הוא ערך את הופעת הבכורה שלו ב-26 בינואר, נגד הארטלפול יונייטד.

בדצמבר  חתם בבני יהודה תל אביב, בסיום העונה המועדון ירד לליגה הלאומית וקין עזב את המועדון וחתם בנורת'איסט יונייטד מהסופר ליג ההודית.

## קישורים חיצוניים

קטגוריה:חלוצי כדורגל אנגלים
קטגוריה:כדורגלנים אנגלים
קטגוריה:כדורגלני פורטסמות'
קטגוריה:כדורגלני בורנמות'
קטגוריה:כדורגלני גאיס
קטגוריה:כדורגלני אלפסבורג
קטגוריה:כדורגלני פרדריקסטאד
קטגוריה:כדורגלני יורגודן
קטגוריה:כדורגלני בני יהודה תל אביב
קטגוריה:כדורגלני נורת'איסט יונייטד
קטגוריה:כדורגלני האלמסטאד
קטגוריה:כדורגלני בידווסט ויטס
קטגוריה:כדורגלנים זרים בישראל
קטגוריה:ספורטאים זרים בשוודיה
קטגוריה:ספורטאים זרים בנורווגיה
קטגוריה:ספורטאים אנגלים בישראל
קטגוריה:ספורטאים זרים בהודו
קטגוריה:ספורטאים זרים בדרום אפריקה
קטגוריה:אנגלים שנולדו ב-1985
לוקהיד מרטין X-56

**לוקהיד מרטין X-56A** הוא כלי טיס בלתי מאויש (כטב"ם) מודולרי, שתוכנן לחקור טכנולוגיות לטיסה בגובה רב ומשך שהיה ממושך (HALE), לשימוש עתידי במטוסי סיור בלתי מאוישים צבאיים, וכן לתרום למחקר הגאלפסטרים X-54.

## עיצוב ופיתוח
הכטב"ם שנחשף לראשונה ב-Aviation Week & Space Technology, עוצב על ידי חברת לוקהיד מרטין. הבסיס לעבודה על ה-X-56A שאב השראה מהכטב"מים RQ-3 דארקסטאר ו-RQ-170 סנטינל. התוכנית ביקשה לבנות שני גופי מטוס באורך 2.3 מטר, עם ארבעה סטים מתחלפים של כנפיים שנבנו לטובת טיסות המבחן.

## היסטוריה תעופה
ה-X-56A עשה את טיסה הבכורה שלו ב-26 ביולי 2013, הטיסות מבוצעות מבסיס חיל האוויר אדוארדס ועליו לבצע 20 טיסות מטעם מעבדת המחקר של חיל האוויר, לפני שיועבר לנאס"א לבדיקות נוספות.

## קישורים חיצוניים

קטגוריה:מטוסים ניסיוניים אמריקאיים
קטגוריה:כלי טיס בלתי מאוישים אמריקאיים